Diari Oficial de la Generalitat Valenciana


Sumari del DOGV 6565, del 14-07-2011 (2011/7969)

RESOLUCIÓ de 30 de juny de 2011, de la Conselleria de Sanitat, per la qual s'adjudiquen ajudes per a estudis d'investigació en avaluació de tecnologies sanitàries i sobre pràctiques sanitàries basades en l'evidència científica.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6565

Data del DOGV
:   14-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7969


Data del document
:   30-06-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juny de 2011, de la Conselleria de Sanitat, per la qual s'adjudiquen ajudes per a estudis d'investigació en avaluació de tecnologies sanitàries i sobre pràctiques sanitàries basades en l'evidència científica. [2011/7969]  
Vist que per Orde de 22 de desembre de 2010, de la Conselleria de Sanitat (DOGV núm. 6428, de 30.12.2010), es van convocar i van establir les bases reguladores d'ajudes per al foment de la investigació sanitària a la Comunitat Valenciana, a desenvolupar durant l'any 2010, que en el seu annex II, es dirigien a finançar estudis d'investigació en avaluació de tecnologies sanitàries i sobre pràctiques sanitàries basades en l'evidència científica.  
Vist que les dites ajudes, tramitades pel procediment anticipat, condicionaven la seua concessió a l'existència, en el pressupost de l'exercici 2011, de crèdit adequat i suficient d'acord amb l'Orde de 26 de setembre de 1994, de la Conselleria d'Economia i Hisenda i que en els Pressupostos de la Generalitat Valenciana per a l'exercici 2011, hi ha una dotació de 20.000 € (vint mil euros) en el programa pressupostari 28.62.62.6346.066.82.9 de la Direcció General d'Ordenació, Avaluació i Investigació Sanitària, codi de línia T5825000, que té com a objectiu proporcionar ajudes a estudis d'investigació sobre avaluació sanitària i tecnologies en investigació sanitària i la finalitat del qual és la convocatòria d'ajudes per a estudis d'investigació sobre avaluació i medicina basada en l'evidència.  
  
Vist que les entitats representades pel personal investigador que al final s'assenyalen, han sol·licitat ajudes per a finançar projectes d'investigació específics de l'article 1.2 i annex II de l'esmentada orde, en l'àrea d'avaluació de tecnologies sanitàries i sobre pràctiques sanitàries basades en l'evidència científica, en els termes previstos en l'orde de referència i han manifestat l'acceptació de les condicions exigides en l'esmentada orde.  
Vista la proposta de resolució de la comissió avaluadora de les dites ajudes que va avaluar els projectes d'investigació individualitzadament, seguint els criteris de selecció establits en les bases tercera i sexta de l'annex II de l'esmentada orde i va determinar les prioritats i necessitats per mitjà de la ponderació dels criteris a seguir per a la concessió d'ajuda, i es va procuar garantir l'eficàcia i eficiència de les actuacions en matèria d'avaluació de tecnologies sanitàries i sobre pràctiques sanitàries basades en l'evidència científica i com que s'han ajustat les possibles ajudes als recursos previstos per al 2011, i com que no s'han presentat al·legacions a la proposta provisional d'ajudes, que van ser fetes públiques des del 10 de maig de 2011 i d'acord al Decret 6/2011, de 21 de juny de 2011, del president de la Generalitat, resolc:  
  
  
Primer  
Concedir les ajudes per a finançar els projectes d'investigació per al 2011 que es relacionen en l'annex així com les quantitats, a les entitats representades pel personal investigador, per a contribuir al finançament de projectes d'investigació específics sobre avaluació de tecnologies sanitàries i sobre pràctiques sanitàries basades en l'evidència científica, que s'indiquen en l'annex d'esta resolució, per un import total de vint mil euros (20.000 euros).  
  
Segon  
Els beneficiaris de les beques han d'enviar a la Direcció General d'Ordenació, Avaluació i Investigació sanitària la memòria final del projecte, en la qual s'inclourà una memòria detallada de la investigació, així com un resum, juntament amb una relació detallada dels gastos totals realitzats, ajustat al model que els serà facilitat per la Direcció General d'Ordenació, Avaluació i Investigació Sanitària. Així mateix, han d'enviar les separates de publicacions o comunicacions a congressos, si n'hi haguera. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com resultat d'una ajuda d'investigació, s'ha de consignar l'origen del seu finançament i enviar a la Direcció General d'Ordenació, Avaluació i Investigació sanitària un exemplar de la seua publicació, amb menció del número d'expedient. Així mateix, es remetrà a la Direcció General d'Ordenació, Avaluació i Investigació sanitària les publicacions que es produïsquen com a conseqüència de l'ajuda, amb posterioritat a la presentació de la memòria  
  
  
Tercer  
Que es notifique esta resolució a tots els interessats, que posa fi a la via administrativa, que hi poden interposar un recurs contenciós administratiu en el termini de dos mesos comptats des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, així com en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.  
  
  
València, 30 de juny de 2011.- El conseller de Sanitat: Luis Rosado Bretón.   
  
  
  
ANNEX  
  
Expedient Av.Tec. 15/2011  
Entitat adjudicatària: Fundación Investigación Hosp Dr. Peset.  
Títol del projecte: Revisió sistemàtica i metaanàlisi de la relació entre la contaminació ambiental i les malalties cerebrovasculars.   
Investigador responsable: Estel Ortells Ros.  
Ajuda concedida: 4.000 €.   
  
Expedient Av.Tec. 04/2011  
Entitat adjudicatària: Hospital Francesc de Borja (FISABIO).  
Títol del projecte: Diagnóstico, prevención y manejo de la diabetes secundarias a corticoides.  
Investigador responsable: José Luis Marco Garbayo.  
Ajuda concedida: 7.000 €.  
  
Expedient Av.Tec. 02/2011  
Entitat adjudicatària: Fundación Hospital Clínico de Valencia.   
Títol del projecte: Revisión sistemática de la eficacia de las intervenciones preventivas cardiometabólicas basadas en el modelo de atención a crónicos (CCM).   
Investigador responsable: Jorge Navarro Pérez.  
Ajuda concedida: 3.850 €.  
  
Expedient Av.Tec. 09/2011  
Entitat adjudicatària: Hospital de la Plana (FISABIO).  
Títol del projecte: Efectividad analgésica de la inmersión en el agua durante la dilatación.  
Investigador responsable: Soledad Carregui Vilar.  
Ajuda concedida: 2.500 €.  
  
Expedient Av.Tec.: 08/2011  
Entitat adjudicatària: Hospital Arnau de Vilanova (FISABIO).  
Títol del projecte: Implantación de un circuito de seguridad para las exploraciones complementarias en pacientes hospitalizados.  
Investigador responsable: Amparo García Benlloch.  
Ajuda concedida: 2.650 €.